**Ευχαριστήρια επιστολή για την συμπαράσταση στο πένθος της απώλειας της Ελένης Σαμούκα**

Ιδιαιτέρως ευχαριστούμε από καρδιάς, όλους και τον καθένα ξεχωριστά, για την τιμή που κάνατε να μας απευθύνετε πληθώρα συλλυπητηρίων μηνυμάτων συμπαράστασης και συμπόνοιας, στη μεγάλη δυστυχία που βιώσαμε και βιώνουμε, από τον θάνατο της λατρεμένης μας Ελένης Σαμούκα.

Παρά την υποχρεωτική σας απουσία, σταθήκατε δίπλα μας. Σταθήκατε και στέκεστε δίπλα μας με τα γλυκά σας λόγια, την σκέψη σας, την αγάπη σας, τα τηλεφωνήματά σας, τα συλλυπητήρια μηνύματά σας.

Μας συμπαραστέκεστε στο βαρύτατο πένθος για την απώλεια της πολυαγαπημένης μας συζύγου, μητέρας, κόρης, αδελφής, Ελένης.

Όλες οι ευχές σας είναι μεγάλη παρηγοριά στην ψυχή μας.

 Η Ελένη μας, άφησε παρακαταθήκη σ’ εμάς, την αγάπη της για τη ζωή, την οικογένεια, τους συνανθρώπους, τους συναδέλφους, καθώς και την εργατικότητά της και την άοκνη προσφορά της στο χώρο της Υγείας τον οποίο υπηρέτησε για 25 χρόνια.

Με τις θερμότερες ευχαριστίες μας για την συμπαράστασή σας στο πένθος μας, σας ευχόμαστε ολόψυχα καλή δύναμη στον αγώνα σας απέναντι στον ύπουλο εχθρό και Καλά Χριστούγεννα με υγεία και αγάπη.

Η οικογένεια